สวัสดี หนูฝังยาคุมแบบ3ปีมีอาการปวดหลังประจำเดือนมา3-4ครั้งต่อเดือนเจ็บตรงท้องน้อยมากหน้ามืดบ่อยแบบนี้ควรเอาออกไหมะ
สวัสดีค่ะ ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-ปวดท้อง-คัดตึงหน้าอก-มีขนดก และมีความต้องการทางเพศลดน้อยลงอาการดังที่กล่าวมาอาจเป็นผลข้างเคียงจากยาฝังคุมกำเนิดได้ แต่อาการปวดท้องน้อยไม่ควรเป็นรุนแรงจนหน้ามืด หรือมีอาการอื่นๆร่วมด้วยเช่นปัสสาวะแสบขัด ตกขาวผิดปกติ หากมีอาการดังกล่าว ร่วมกับปวดมากจนรบกวนการใช้ชีวิตประจำวัน ควรพบแพทย์เพื่อตรวจเพิ่มเติม ว่ามีสาเหตุอื่นๆเช่น กระเพาะปัสสาวะอักเสบ อวัยวะภายในอุ้งเชิงกรานอักเสบอยู่ด้วยหรือเปล่าการดูแลตัวเองเบื้องต้น พักผ่อน รับประทานยาแก้ปวด รับประทานอาหารสุกสะอาด และสังเกตผลข้างเคียงของยาฝังดังกล่าวไปส่วนจะต้องเอายาฝังออกไหมนั้น แนะนำให้พบแพทย์เพื่อหาสาเหตุอื่นๆของอาการปวดท้องก่อนค่ะ ถ้าเกี่ยวกับยาฝังจริงๆ และรู้สึกว่ารำคาญ ทนไม่ได้ ก็สามารถคุยกับแพทย์เพื่อขอเปลี่ยนวิธีการคุมกำเนิดได้